Diari Oficial de la Generalitat Valenciana


Sumari del DOGV 4486, del 24-04-2003 (2003/4113)

Informació pública de la Resolució del director general de Comerç i Consum, de data 13 de març de 2003, per la qual s'aprova la modificació de la tarifa de subministrament domiciliari d'aigua a la Mancomunitat Intermunicipal Aldaia-Quart (barri del Crist). Expedient número 350121/112002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4113


Organisme emissor
:   Omnium Iberico, SA

Tipus de document
:   Anunci

Informació pública de la Resolució del director general de Comerç i Consum, de data 13 de març de 2003, per la qual s'aprova la modificació de la tarifa de subministrament domiciliari d'aigua a la Mancomunitat \_Intermunicipal Aldaia-Quart (barri del Crist). Expedient número 350121/112002. [2003/S4113]
  
Vist l'expedient tramitat a sol·licitud d'Omnium Iberico, SA, per a la modificació de tarifa de subministrament domiciliari d'aigua a la Mancomunitat Intermunicipal Aldaia-Quart (barri del Crist).
  
Vist que figura incorporat a este expedient l'informe desfavorable de la comissió gestora de la mancomunitat de data 12 de novembre de 2002. El Gabinet Tècnic de Preus analitza i revisa l'aplicació de fórmula de revisió, aprovada al seu dia, i manifesta correctes els seus càlculs. Així mateix s'informa que este servici presenta unes ratio de cost de producció, inclosa la compra d'aigua, un 19% inferior a la mitja del sector a la Comunitat Valenciana, i la Comissió de Preus de la Generalitat Valenciana s'ha pronunciat en el mateix sentit en la sessió del dia 4 de març de 2003.
  
Atés el que s'ha exposat i altres dades aportades a les actuacions és procedent aprovar la tarifa sol·licitada, de conformitat amb les normes dictades a l'efecte, sent-ne competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme per Resolució de 4 d'abril de 1991.
  
Vistos: el Decret 2.226/1977, de 27 d'agost; l'Orde del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que establix el Reial Decret 2.310/1982, de 24 de juliol, i decrets a l'efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme de 4 d'abril de 1991 i altres preceptes de general aplicació, resolc:
  
Autoritzar la tarifa que se cita, per al servici del subministrament domiciliari d'aigua indicat.
  
Tarifa que s'aprova
  
1. Quota de servici (euros/mes):
  
Calibre 13 mm. 1,897
  
Calibre 15 mm. 2,852
  
Calibre 20 mm. 4,755
  
Calibre 25 mm. 6,645
  
Calibre 30 mm. 9,490
  
Calibre 40 mm. 18,987
  
Calibre 50 mm. 28,476
  
Calibre 65 mm. 37,966
  
Calibre 80 mm. 47,456
  
Calibre 100 mm. 66,461
  
2. Quota de consum (euros/m3): 0,3235
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.
  
La present resolució és definitiva en via administrativa, i contra esta es podrà interposar, en el termini de dos mesos comptadors des del dia següent de la notificació, recurs contenciós administratiu davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 26 de març de 2003.- El director general corporatiu: Alberto Alonso Poza.
  
Omnium Ibérico, SA